**Põltsamaa Vallavalitsus**

Lossi tn 9 Põltsamaa linn Merli Sild, Esku Külaselts MTÜ

Põltsamaa vald juhatuse esimees; tel 5345 8055

48104 Jõgeva maakond Esku.Kulaselts@gmail.com

info@poltsamaa.ee Meie: 15.04.2022/8

**Esku Külaseltsi MTÜ ettepanek Põltsamaa valla 2022. a. „Kaasava eelarve“ vahendite kasutamiseks „Põltsamaa - Esku kergliiklusteele ja Esku koolimaja õue istepinkide paigaldamiseks“**

Edastan Esku Külaseltsi MTÜ juhatuse ja Esku piirkonna elanike nimel ettepaneku, taotleda Põltsamaa valla 2022. aasta „Kaasavast eelarvest“ vahendeid, **Projektile „Põltsamaa - Esku kergliiklusteele ja Esku koolimaja õuealale istepinkide paigaldamiseks“ kokku summas 8 265,60 eurot.** **Tommy Play** Hinnapakkumine 682: kergliiklusteele 7 seljatoega istepinki kokku summas 4737,60 eurot. **TommyPlay** Hinnapakkumine 683: 3 kiikpinki Esku koolimaja õuealale: kokku summas 3 528 eurot. Istepingid on arvestatud koos paigaldusega ja kohale toomisega.

Esitatav ettepanek on mõeldud Põltsamaa valla avatud ruumi kaasajastamiseks ning elanike, sh laste ja seenioride ohutuks liikumiseks teekonnal: Põltsamaa linn – Esku piirkonda. Kergliiklustee rajamine hõlbustab liikumist erinevatesse Põltsamaa valla piirkondadesse ning tagab ligipääsetavuse piirkonda erinevatele sihtgruppidele. Samas võimaldades osaleda Põltsamaa linna ja lähipiirkonna kultuuri- ja spordisündmustel, vallavalitsuses jt asutustes teenuste saamiseks. Antud Projekt aitab kaasa ka Põltsamaa valla maine tõstmisele, suurendades piirkonnas erinevate sihtgruppide liikuvust ja turvalisust ning prk. külastatavust.

Seoses tiheda liiklusega Põltsamaa-Võhma maanteel, sh suuremööduliste veoautode liikumine Rõstla karjäärist, on ohtlik ja ebaturvaline liikuda sõidutee ääres jalakäijatel ning samuti jalgrattaga lastel jt. Esku piirkonnas elavad sihtgrupid vajavad turvalist liikumist Eskust Põltsamaale ja tagasi koolist või töölt koju, tööle, kultuurisündmustele või kasutades kergliiklusteed jalutamiseks, spordiharrastusteks jne. Seetõttu on vajalik paigaldada ka istepingid, et oleks võimalik teel puhata, nautida loodust või teekaaslasega suhelda.

Meie ettepanek teenib Põltsamaa valla sh Esku kogukonna avalikku huvi, et Põltsamaa – Esku kergliiklustee ehitamisel oleks tagatud ka istepinkide paigaldamine, tagades turvalisuse kergliiklusteel jalgratturitele, jalakäijatele, liikudes lapsevankriga või jalutatavatele eakatele. Istepingid pakuvad meeldivat võimalust „jalga puhata“ või mõnusalt juttu ajada. Meie ettepanek tagab ka eelarve kokkuhoiu kergliiklustee ehitamisel samaaegselt paigaldada ka istepingid.

Esku koolimaja õueala vajab samuti istepinke, et oleks laste mänguväljaku külastajatel lastega kui ka eakatel jalutades kus istuda ja mõnusalt aega veeta. Seetõttu arvestasime 3 kiikpinki koolimaja õuealale. Nendel on mõnus istuda ka lasteaialastel ja teenindaval personalil.

Kergliiklustee antud piirkonda on oodatud aastaid ning on funktsionaalne ja täidab oma eesmärke hästi: side ja liikumisvõimaluse turvalisuse Põltsamaa linna ja Esku piirkonna vahel. Ettepanek on realiseeritav 12 kuu jooksul, koos kergliiklustee ehitamisega - riigihange Põltsamaa- Esku kergliiklusteele on välja kuulutatud.

Antud Projekt-taotlus on vajalik kogukonna tegevuse sihipärasel ja jätkusuutlikul arendamisel. See annab Esku Külaseltsile samuti võimaluse kavandada Esku piirkonnas avatud ruumi elukeskkonna parandamist koostöös Põltsamaa valla ühise avaliku ruumina.

**LISAKS: on meil ettepanek, kavandada kergliiklustee ehituse raames Esku piirkonda jääva** [**Teise maailmasõja**](https://et.wikipedia.org/wiki/Teine_maailmas%C3%B5da)**-aegne Riivli vennashaua-matmispaiga** **korrastamine, kujundamine,** kooskõlas maastikuarhitektuurse lahendusena (juurdepääsutee, haljastus, ausamba puhastamine jne). Riivli vennashaud-matmispaik ajaloomälestisena on äärmiselt halvas olukorras: [**"Kultuurimälestiseks tunnistamine" kultuuriministri 13.05.1997 määrus nr.24, (RTL 1997, 88, 521)**](https://www.riigiteataja.ee/ert/act.jsp?id=25320)Kuupäev: 13.05.1997.

Ettepanek Riivli vennashaua-matmispaiga rekonstrueerimise-korrastamise kulud, ei kajastu meie rahastuse taotluses. See on ettepanek vallavalitsusele ja kogukonnakomisjonile, millele tuleks tähelepanu pöörata ja oleks ühtlasi võimalus korrastada kalmistu kergliiklustee ehitamise ajal. Palun mõelda sellele, seda enam, et matmispaik jääb ehitatava objekti äärde.

 **Foto: Riivli vennashaud-matmispaik**

Oleme tänulikud, kui meie ettepanek „Kaasava eelarvest“ rahastamiseks, summas 8 265,60 eurot, osutub võimalikuks. Piirkonna elanikud loodavad seda väga.

Esku Külaseltsi MTÜ ja piirkonna elanike nimel,

Lugupidamisega

/allkirjastatud digitaalselt/

Merli Sild

Esku Külaseltsi Juhatuse esimees

Tel 5345 8055